సుసానే ఖాన్

సుసానే ఖాన్‌ (ఆంగ్లం: Sussanne Khan; జననం 1975 అక్టోబరు 26) ఒక భారతీయ ఇంటీరియర్ కమ్ ఫ్యాషన్ డిజైనర్.

 ప్రారంభ జీవితం 
సంజయ్ ఖాన్, జరీన్ కాట్రక్ ఖాన్‌లకు సుసానే ఖాన్ 1975 అక్టోబరు 26న ముంబైలో జన్మించింది. 1980లలో ప్రముఖ నటుడు అయిన ఆమె తండ్రి సంజయ్ ఖాన్‌తో సహా వారి కుటుంబంలో చలనచిత్ర కళాకారులు, ఫ్యాషన్ డిజైనర్లు. ఆమె తల్లి, జరీన్ కాట్రక్ కూడా నటి, ఇంటీరియర్ డిజైనర్.

ఆమె తమ్ముడు జాయెద్ ఖాన్ కూడా బాలీవుడ్‌ నటుడు. నలుగురిలో పెద్ద బిడ్డగా జన్మించిన ఫరా ఖాన్ అలీ నగల డిజైనర్, సుసానే రెండవ సోదరి, సిమోన్ ఖాన్ ఇంటీరియర్ డిజైనర్ గానే చేస్తుంది.

ఆమె నటుడు ఫిరోజ్ ఖాన్, దర్శకుడు అక్బర్ ఖాన్ ల అన్న కూతురు. అలాగే, బాలీవుడ్ నటుడు ఫర్దీన్ ఖాన్ కు ఆమె కజీన్.

 కెరీర్ 
అమెరికాలోని బ్రూక్స్ కాలేజ్ నుండి 1995లో ఇంటీరియర్ డిజైనింగ్‌లో అసోసియేట్ ఆఫ్ ఆర్ట్స్ డిగ్రీని పొందిన సుసానే ఖాన్ 1996లో ఇంటీరియర్ డిజైనర్‌గా తన కెరీర్‌ను ప్రారంభించింది.

2011లో, ఆమె తోటి ఇంటీరియర్ డిజైనర్, మంచి గుర్తింపు పొందిన చిత్ర నిర్మాత గౌరీ ఖాన్‌తో కలిసి ముంబైలో ది చార్‌కోల్ ప్రాజెక్ట్ ఫౌండేషన్‌ను ప్రారంభించింది. ఇది భారతదేశంలో మొదటి ఇంటీరియర్ ఫ్యాషన్ డిజైన్ స్టోర్ కావడం విశేషం. చార్‌కోల్ ప్రాజెక్ట్ భారతదేశంలో అత్యంత ప్రజాదరణ పొందిన డిజైన్ స్టోర్‌గా కూడా పరిగణించబడుతుంది.

ఆమె 2012లో స్థాపించబడిన ది లేబుల్ లైఫ్ అనే ఇ-కామర్స్ ఫ్యాషన్ లైఫ్‌స్టైల్ కంపెనీకి కూడా పనిచేసింది. ఆమె కంపెనీకి మొదటి ఇంటీరియర్ ఫ్యాషన్ డిజైనర్‌గా పనిచేసింది. 2014లో, ఆమె ముంబైలోని పెరల్ అకాడమీ (Pearl Academy) క్యాంపస్ అధికారిక శాఖను ప్రారంభించింది. అలాగే, ఆమె స్కాలర్‌షిప్‌లను నిర్వహించడం ద్వారా అకాడమీ విద్యార్థులకు మద్దతుగా నిలిచింది.

 వ్యక్తిగత జీవితం 
2000లో ఆమె హృతిక్ రోషన్‌ను వివాహం చేసుకుంది. ఈ జంట తమ 13 ఏళ్ల బంధాన్ని 2013లో విడాకులతో ముగించారు. అయితే, వారికి ఇద్దరు కుమారులు ఉన్నారు. అయినప్పటికీ, వారు ఇప్పటికీ సన్నిహిత మిత్రులుగా ఉన్నారు.

 మూలాలు 
వర్గం:1978 జననాలు
వర్గం:భారతీయ ఫ్యాషన్ డిజైనర్లు
వర్గం:భారతీయ షియా ముస్లింలు
వర్గం:భారతీయ డిజైనర్లు
వర్గం:భారతీయ కళాకారులు